GUNKUL ลุ้นกำไรไตรมาส 3 โตแรง 200% “วินด์ฟาร์ม” หนุนเด่น แนะซื้อเป้า 6 บ.
GUNKUL ลุ้นกำไรไตรมาส 3 โตแรง 200% ธุรกิจโรงไฟฟ้าพลังงานลมหนุนเด่น แนะซื้อเป้า 6 บาท
GUNKUL ลุ้นกำไรไตรมาส 3 โตแรง 200% ธุรกิจโรงไฟฟ้าพลังงานลมหนุนเด่น แนะซื้อเป้า 6 บาท
3 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (28 ต.ค.64) ว่า บริษัท กันกุลเอ็นจิเนียริ่ง จำกัด (มหาชน) หรือ GUNKUL คาดกำไรปกติไตรมาส 3/2564 ที่ 612 ล้านบาท (+211% เทียบช่วงเดียวกันของปีก่อน, +19% เทียบไตรมาสก่อนหน้า) และกำไรสุทธิที่ 652 ล้านบาท (-35% เทียบช่วงเดียวกันของปีก่อน, +25% เทียบไตรมาสก่อนหน้า) โดยกำไรปกติโตแรง เทียบช่วงเดียวกันของปีก่อน จากลมที่กลับมาโดดเด่นอีกครั้งในช่วงไตรมาส 3 ซึ่งเป็น high season
โดยคาดกำไรปกติปี 2564 โตสูง +54% เทียบช่วงเดียวกันของปีก่อน ที่ 2,202 ล้านบาท จากลมที่ฟื้นตัวเข้าสู่ภาวะปกติ และการรับรู้รายได้ของโรงไฟฟ้า solar farm ที่เวียดนาม 100 MW (ซื้อในไตรมาส 4/2564) ด้านธุรกิจกัญชงบริษัทกำลังอยู่ระหว่างรอใบอนุญาตเพาะปลูก ซึ่งคาดว่าจะสามารถเริ่มปลูกได้ในเดือน พ.ย. และเริ่มรับรู้รายได้ในครึ่งแรกปี 2564 รวมถึงมีการเข้าไปลงทุน (ถือ 50%) ในบริษัท THCG ซึ่งจะช่วยหนุนธุรกิจกัญชง-กัญชาให้ครบวงจรและรับรู้รายได้จากธุรกิจนี้ได้เร็วขึ้น หนุนกำไรปี 2565 โตสูง +30%เทียบช่วงเดียวกันของปีก่อน ที่ 2,855 ล้านบาท
ด้าน Valuation: ปัจจุบันราคาหุ้นซื้อขายบน PER22F ที่ 17 เท่า และมี div yield 2-3% ต่อปี แนะนำซื้อราคาเป้าหมาย 6 บาท คาดกำไรไตรมาส 3/2564 เด่นจากโรงไฟฟ้าพลังงานลมที่กลับมาดี และคาดธุรกิจกัญชงเห็นความคืบหน้าเร็วๆนี้ และมีโอกาสสูงในการคว้าโครงการ solar ใหม่ๆในเวียดนาม